***PAPIR IN SEDEM SKRITIH ŽIVLJENJ***

**Ali ste vedeli?**

Papir se lahko reciklira kar sedemkrat, zato lahko rečemo, da ima sedem življenj.

Za eno tono papirja moramo posekati kar 24 dreves. Z izdelavo ene tone papirja iz recikliranega papirja ohranimo 17 dreves.

Recikliran papir je do okolja dokazano bolj prijazen kot nov papir (vir: CEPI). Pri recikliranju se porabi manj surovin (lesa in vode), energije, manj oziroma skoraj nič kemikalij, bistveno pa se zmanjšajo izpusti CO2 v ozračje.

Z ločenim oddajanjem starega papirja, pozitivno vplivamo na naravo.

**Kaj je recikliranje?**

To je proces, v katerem odpadke predelamo in jih ponovno uporabimo, imenujemo recikliranje.

**Kaj lahko izdelamo iz recikliranega papirja?**

Iz odpadnega papirja lahko izdelamo kuverte, časopise, knjige, zvezke, škatle, robčke, prtičke, papirnate brisače, škatle za jajca, itd.



## **Kaj sodi v zabojnik za papir in karton?**

## časopisi, revije, zvezki

* knjige
* reklamni letaki
* katalogi
* pisemske ovojnice
* pisarniški papir
* ovojni papir
* papirnate nakupovalne vrečke
* kartonska embalaža, lepenka

**Kaj ne sodi v zabojnik za papir in karton?**

* kartonska votla embalaža tekočin
* povoščeni in plastificirani papir
* celofan
* tapete
* higienski papir
* od živil pomazana ali prepojena papirnata ter kartonska embalaža
* kakorkoli umazan ali navlažen papir in karton

**EKOLOGIJA**

Eno drevo lahko prečisti 25 kilogramov onesnaženega zraka v enem letu. Z recikliranjem starega papirja zmanjšujemo sečnjo gozdov, ohranjamo naravne vire, varčujemo z energijo, zmanjšamo porabo vode in izpuste toplogrednih plinov v ozračje.

**POSKRBIMO ZA NAŠO ZEMLJO, SAMO ENO IMAMO.**

**ZBIRALNE AKCIJE ODPADNEGA PAPIRJA**

**Kdaj?**

24. 3. 2021

**Kje?**

 Mali vhod (pri izhodu na igrišče).

Tja se lahko pripeljete tudi z avtomobilom.

Dovoz z Beblerjevega trga.

**POMEMBNO**

Da bo tehtanje papirja teklo nemoteno, smo oblikovali priporočila, ki lahko olajšajo delo in skrajšajo morebitne čakalne vrste:

● Papir je lahko v škatlah, vendar ne v prevelikih, zato da jih lahko ena oseba dvigne na tehtnico.

● Papir je lahko v zavojih, ki so zavezani z vrvico.

● NEUSTREZNA EMBALAŽA: plastične vreče, leseni zabojčki.

● Z vami, ki pripeljete papir, naj pridejo tudi učenci, ki bodo pomagali pri oddaji svojega papirja.

**Za okolje in drevesa!**

**LOČUJEMO. ZBIRAMO. SMO ODGOVORNI. VARUJEMO.**

**Zbrana sredstva bomo namenili šolskemu skladu.**

**Zbiralna akcija odpadnega papirja**

*Namen in cilji so:*

* Osveščanje, da je papir dragocena surovina, ki jo je možno večkrat reciklirati, in da z ločenim zbiranjem pripomorejo k ohranjanju naravnih virov, kot so drevesa.
* Spodbujati otroke, da so aktivni in angažirani in kot taki v svojem okolju delujejo kot ambasadorji dobrih praks.
* Ozaveščati otroke o ravnanju z odpadki – poudarek na papirju – kako pomembno je, da se reciklira.
* Preprečevati nastajanje odpadkov.

Viri: ([www.ozaveščen.si](http://www.ozaveščen.si), <https://www.simbio.si/>, <http://ebm.si>,